Асвячэнне падмурку адбылося якраз у свята стыгматаў святога Францішка. Стыгматы — гэта своеасаблівы крыж, вялікае цярпенне. Можна сказаць, і пра гэта неаднаразова згадвалі перад Імшой, а таксама арцыбіскуп Тадэвуш Кандрусевіч падчас гаміліі, што Беларусь і беларускі народ блізкія да святога з Асізі тым, што і яны маюць свае стыгматы, свае раны, якія патрабуюць духоўнага лекара, якія не загойваюцца яшчэ з часоў бязвер’я і атэістычнага ўціску рэлігіі і крываточаць у сучаснасці ў зраненых і пакалечаных сем’ях.